**Јавни позив за пријављивање на обуку**

**Студирај у Србији – Интернационализација ВШУ**

Обука ће бити спроведена од стране стручњака у области англистике и представника Универзитета у Нишу, које су у претходном периоду за ову специфичну сврху обучили инострани тренери: *Ernesto Macaro* и *Mark Searle (University of Oxford)* и *Mary Page (University of Southampton*). Поменути инострани тренери угледни су стручњаци на пољима *English as a Medium of Instruction (EMI)* и *English for Specific Purposes (ESP)*, са богатим искуством у обучавању академског особља и иновативним наставним активностима.

По завршетку обуке, очекује се да учесници:

• **Активирају своје језичке вештине у домену језика струке;**

• Овладају знањем и буду у могућности да примене наставне методологије прилагођене међународном окружењу на енглеском језику, **са посебним нагласком на иновативне методе наставе** (нпр. управљање радом у групама и радом у учионици, подстицање интеракције студената, стратегије за приступ студентима различитих националности и матерњих језика итд.);

• Овладају знањем и буду у могуцћности да примене адекватне **методе планирања часова и оцењивања студената у међународном окружењу;**

• Овладају знањем и буду у могућности да примене **иновативне ИТ алате у настави** на енглеском језику.

Нагласили бисмо да обука **није усмерена** на подизање општих језичких компетенција, већ на специјализовану област *English as a Medium of Instruction*, тј. коришћење енглеског као језика наставе, те је владање енглеским језиком на Б2 нивоу неопходан предуслов за учешће.

Обука би отпочела крајем октобра или почетком новембра 2019. године, а њено трајање и динамика били би утврђени у договору између полазника и предавача, у зависности од расположивости и преференција полазника, а план је да то буде у трајању од 2 месеца. Обука ће бити организована динамиком једног до два двочаса недељно.

**Учешће у обуци је бесплатно**, а учесницима ће бити обезбеђени и материјали за рад.

На крају обуке, свим полазницима који положе завршни тест **биће додељен сертификат** који издаје Универзитета у Нишу.

**Услови конкурса**

1. Кандидати морају бити формално повезани са Универзитетом, тј. чланицама у саставу Универзитета и морају имати бар минимални ангажман у извођењу наставе.

2. Кандидати морају минимално поседовати језичке вештине на Б2 нивоу у складу са шестостепеном скалом [Заједничког европског оквира за живе језике (Common European Framework of Reference for Languages - CEFR](https://rm.coe.int/CoERMPublicCommonSearchServices/DisplayDCTMContent?documentId=090000168045bb52))

**Критеријуми селекције кандидата**

1. Ниво познавања језика у тренутку пријаве

2. Врста радног односа, односно ангажовања на Универзитету

3. Проценат ангажмана у настави

4. Капацитет извођења наставних предмета на енглеском језику (акредитација студијског програма на енглеском језику, искуство у раду са страним студентима, доступност предмета на енглеском језику у каталогу предмета Универзитета, заинтересованост страних студената за ову академску област и сл.)

5. Мотивација

**Начин пријаве**

Попуњен *Oбразац за пријаву* (у прилогу) потребно је доставити Вишем стручном сараднику за међународну сарадњу путем имејл адресе zlatana@ni.ac.rs најкасније **до четвртка 10. октобра 2019. године у 15 часова.**

Након истека рока, а у циљу осигурања хомогености групе, сви кандидати који испуњавају критеријуме конкурса полагаће улазни тест језичких компетенција. Очекује се да ће тестирање бити спроведено у сарадњи са *British Council*-ом у Србији.

Ректорат задржава право да затражи на увиду документ који потврђује формалну повезаност и ангажовање у настави када то није очигледно.

За сва додатна питања будите слободни да контактирате Златану Павловић путем имејл адресе zlatana@ni.ac.rs или телефона 018 257-093.